[{"text_idx": "#000006", "text": "\u201cRhywbeth rydyn ni rili wedi bod eisiau gwneud ydy dod a\u0302 metal Cymraeg i\u2019r si\u0302n,\u201d medd Sarah Wynn sy\u2019n canu i fand CELAVI"}, {"text_idx": "#000008", "text": "Yn y Saesneg mae Sarah a Gwion, gw\u0302r a gwraig o Fangor sy\u2019n perfformio dan yr enw CELAVI, wedi bod yn cyhoeddi cerddoriaeth hyd yn hyn, ond maen nhw\u2019n awyddus i gyflwyno cerddoriaeth metal i gynulleidfa Gymraeg."}, {"text_idx": "#000010", "text": "Neges y sengl newydd \u2018Dyma Fi\u2019 ydy annog pobol i fod yn nhw eu hunan a pheidio poeni am farn neb arall."}, {"text_idx": "#000012", "text": "\u201cRoedd y ga\u0302n yma wnaethon ni ei sgrifennu, \u2018Dyma Fi\u2019, roedden ni\u2019n teimlo fel mai hwn ydy\u2019r amser iawn. Roedd o\u2019n teimlo\u2019n iawn yn greadigol, a\u2019r ga\u0302n berffaith fel cyflwyniad i CELAVI Cymraeg."}, {"text_idx": "#000014", "text": "\u201cRoedden ni\u2019n teimlo fel y bysan ni\u2019n licio gwneud miwsig Cymraeg fel CEVALI, a\u2019r adeg berffaith fysa Dydd Miwsig Cymru.\u201d"}, {"text_idx": "#000017", "text": "\u201cMetal ydy\u2019r ga\u0302n, metal neu nu metal. Efo\u2019n cerddoriaeth ni, mae gennym ni ddylanwadau electroneg hefyd, ychydig o roc, a diwydiannol."}, {"text_idx": "#000025", "text": "\u201cMaen nhw\u2019n mynd i chwarae\u2019r ga\u0302n, ac maen nhw wedi bod yn gofyn sut i ddweud \u2018Dyma Fi\u2019 yn iawn, ac wedi gofyn am fideos ohonom ni\u2019n siarad am y ga\u0302n ac yn siarad ychydig bach o Gymraeg."}]